Yokosuka P1Y

Το **Yokosuka P1Y ''Ginga*** (銀河, "γαλαξίας") ήταν δικινητήριο [[βομβαρδιστικό αεροσκάφος]] το οποίο ενέταξε σε υπηρεσία το [[Ιαπωνικό Αυτοκρατορικό Ναυτικό]] στον [[ΒΠΠ|Β΄ Παγκόσμιο Πόλεμο]]. Αντικατέστησε εν μέρει το [[Mitsubishi G4M]], το κύριο βομβαρδιστικό του Ναυτικού, στα τέλη της σύρραξης. Οι [[Συμμαχικές δυνάμεις (Β' Παγκόσμιος Πόλεμος)|Σύμμαχοι]] του έδωσαν την [[Συμμαχικές ονομασίες αναφοράς των ιαπωνικών αεροσκαφών στον Β’ Παγκόσμιο Πόλεμο|ονομασία αναφοράς]] *Frances*.

== Σχεδιασμός και ανάπτυξη ==
Το P1Y αναπτύχθηκε για να καλυφθεί η απαίτηση 15-*Shi* του Ναυτικού, που αφορούσε στην δημιουργία νέου βομβαρδιστικού ικανού να πετά με ταχύτητες παραπλήσιες του [[μαχητικό αεροσκάφος|μαχητικού]] [[Mitsubishi A6M Zero|A6M Zero]], θα είχε την ακτίνα δράσης του G4M, θα μπορούσε να μεταφέρει 900&nbsp;kg [[βόμβα|βομβών]] και θα ήταν δυνατή η χρήση του ως [[βομβαρδιστικό κάθετης εφόρμησης]] και τορπιλοπλάνο. Επρόκειτο για ένα ιδιαίτερα φιλόδοξο σχέδιο με συνέπεια το αεροσκάφος που προέκυψε να είναι ιδιαίτερα περίπλοκο και δύσκολο στην συντήρηση. Ο σχεδιασμός του *Ginga* αποδίδεται στον μηχανικό Miki Tadanao, που μετά το τέλος του πολέμου εργάστηκε πάνω στα περίφημα τρένα [[Shinkansen]].

== Επιχειρησιακή ιστορία ==
Η παρθενική πτήση του P1Y έλαβε χώρα τον Αύγουστο του 1943. Η εταιρεία [[Nakajima]] κατασκεύασε 1.002 αεροσκάφη που αξιοποιήθηκαν ως μέσα βομβαρδιστικά και τορπιλοπλάνα, επιχειρώντας από βάσεις στην [[Κίνα]], τη [[Φορμόζα]], τις [[Μαριάνες νήσοι|Μαριάνες]], τις [[Φιλιππίνες]], τα [[Ρίου Κίου]] και την ίδια την Ιαπωνία. Στα καταληκτικά στάδια του πολέμου τα P1Y χρησιμοποιήθηκαν επίσης σε αποστολές αυτοκτονίας ([[καμικάζι]]).

Το P1Y2-S *Kyokko* ήταν [[νυκτερινό μαχητικό]] με κινητήρες [[Mitsubishi Kasei|Mitsubishi *Kasei*]], [[ραντάρ]] και πυροβόλα των 20&nbsp;mm. Ολοκληρώθηκαν 96 αεροσκάφη αυτής της έκδοσης από την [[Kawasaki]], όμως οι επιδόσεις τους σε μεγάλα ύψη ήταν ανεπαρκής και έτσι μετατράπηκαν πάλι σε βομβαρδιστικά.

== Διασωζόμενα αεροσκάφη ==
Ένα P1Y1 σώζεται στο Κτίριο Paul Garber του [[Εθνικό Μουσείο Αεροπορίας και Διαστήματος των ΗΠΑ|Εθνικού Μουσείου Αεροπορίας και Διαστήματος των ΗΠΑ]]. Παρόλο που η άτρακτος έχει φωτογραφηθεί πολλές φορές και υπάρχουν φωτογραφίες της στο διαδίκτυο, τα φτερά και οι κινητήρες αποθηκεύτηκαν σε διαφορετική τοποθεσία και πιθανολογείται ότι διατηρούνται ακόμη. Το αεροσκάφος ήταν ένα από τα τρία P1Y που μετά τον πόλεμο μεταφέρθηκαν στις ΗΠΑ για αξιολόγηση.

== Εκδόσεις ==
Πηγές:
;P1Y1
: Τρία αρχικά πρωτότυπα και εννέα συμπληρωματικά πρωτότυπα με κινητήρες [[Nakajima Homare|Nakajima NK9B *Homare* 11]] των 1.820&nbsp;hp.

;P1Y1 *Ginga* Model 11
:Αρχική έκδοση παραγωγής. Διέθεταν κινητήρες *Homare* 11 ή *Homare* 12.
;P1Y1a 
:Έκδοση με κινητήρες *Homare* 12.
;P1Y1b 
:Τροποποιημένα P1Y1a με κινητήρες *Homare* 12 και δύο [[πολυβόλο|πολυβόλα]] των 13&nbsp;mm για προστασία.
;P1Y1c 
:Τροποποιημένο P1Y1b, παρέμεινε στο στάδιο του πρωτοτύπου.
;P1Y1 *Ginga Model 11* (νυκτερινό μαχητικό)
:Μετατροπή από P1Y1. Διέθεταν δύο πυροβόλα των 20&nbsp;mm.
;P1Y1-S 
:[[Νυκτερινό μαχητικό]] οπλισμένο με τέσσερα πυροβόλα των 20&nbsp;mm και ένα πολυβόλο των 13&nbsp;mm στο πίσω μέρος για προστασίας. Δεν υλοποιήθηκε.
;P1Y1 (έκδοση [[αεροσκάφος εγγύς υποστήριξης|εγγύς υποστήριξης]])
:Τροποποιημένα P1Y1/P1Y1a με έως και είκοσι πυροβόλα των 20&nbsp;mm στην αποθήκη βομβών για επιθέσεις στις βάσεις των αμερικανικών βομβαρδιστικών [[Boeing B-29 Superfortress|B-29]].
;P1Y2-S 
:Νυκτερινό μαχητικό. Αρχικά ονομάζονταν *Hakkō* αλλά τον Μάρτιο του 1944 μετονομάστηκε σε *Kyokkō*. Προωθούνταν από κινητήρες Mitsubishi MK4T-A Kasei 25 και ήταν οπλισμένο με δύο πυροβόλα των 30&nbsp;mm. Σχεδόν όλα μετατράπηκαν αργότερα σε P1Y2.
;P1Y2 
:Μέσο βομβαρδιστικό με βάση το P1Y2-S. Προωθούνταν από δύο κινητήρες [[Mitsubishi Kasei|Mitsubishi MK4T-A Kasei 25 Kō]] των 1.850&nbsp;hp.
;P1Y2a 
:Μετατροπή του P1Y1a με κινητήρες Mitsubishi MK4T-A Kasei 25 Kō.
;P1Y2b 
:Μετατροπή του P1Y1b με κινητήρες Mitsubishi MK4T-A Kasei 25 Kō.
;P1Y2c 
:Μετατροπή του P1Y1c με κινητήρες Mitsubishi MK4T-A Kasei 25 Kō.
;P1Y2 
:Μετατροπή του P1Y2. Ήταν οπλισμένο με δύο πυροβόλα των 20&nbsp;mm ή ένα των 30&nbsp;mm.
;P1Y3 
:Μετατροπή του P1Y1 με κινητήρες *Homare* 21.
;P1Y4 
:Μετατροπή του P1Y1 με κινητήρες *Homare* 23.
;P1Y5 
:Μετατροπή του P1Y1 με κινητήρες Mitsubishi Ha-43.
;P1Y6 
:Μετατροπή του P1Y2 με κινητήρες Mitsubishi MK4T-C Kasei 25 Hei.
;*Ginga Model 33* 
:Βομβαρδιστικό μακράς ακτίνας δράσης, δεν υλοποιήθηκε.
;[[Yokosuka Tenga]]
:Πρόταση μετατροπής του P1Y σε [[αεριωθούμενο]] βομβαρδιστικό. Όλες οι εργασίες τερματίστηκαν με το τέλος του Δευτέρου Παγκοσμίου Πολέμου.

== Χρήστες ==
;[[Ιαπωνία]]
*[[Αεροπορία του Ιαπωνικού Αυτοκρατορικού Ναυτικού|Αεροπορία]] του [[Ιαπωνικό Αυτοκρατορικό Ναυτικό|Ιαπωνικού Αυτοκρατορικού Ναυτικού]]

== Δείτε επίσης ==

=== Αεροσκάφη που σχετίζονται με την ανάπτυξη του P1Y ===
* [[Yokosuka Tenga]]

=== Παρόμοια αεροσκάφη ===
* [[Douglas A-26 Invader]]
* [[Junkers Ju 188]]
* [[Petlyakov Pe-2]]
* [[Saab 18]]

== Παραπομπές ==
<references />

== Βιβλιογραφία ==
* Francillon, Ph.D., René J. *Japanese Aircraft of the Pacific War*. London: Putnam 7 Company Ltd., 1970. ISBN 0-370-00033-1 (2nd edition 1979, ISBN 0-370-30251-6).
* The Maru Mechanic No. 46 *Ginga and Type 1 Attack Bomber*, Ushio Shobō (Japan), May 1984
* Famous Airplanes of the World, Special Edition Vol. 1 *Navy Bomber "Ginga" [Frances]*, Bunrindo (Japan), September 2000
* Model Art No. 406, Special issue *Camouflage & Markings of Imperial Japanese Navy Bombers in W.W.II*, Model Art Co. Ltd., April 1993
* Model Art No. 595, Special issue *Night fighters of the Imperial Japanese Army and Navy'', Model Art Co. Ltd., October 2001

## Εξωτερικοί σύνδεσμοι
* 

P1Y
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Βομβαρδιστικά αεροσκάφη